താലിബാന് ഉടനെ മാധ്യമ സ്ഥാപനങ്ങള് അടച്ചുപൂട്ടും മുന്നറിയിപ്പുമായി അഫ്ഗാന് ഫോട്ടൊഗ്രാഫര് കാബൂള്: താലിബാന് ഉടനെ തന്നെ അഫ്ഗാനിസ്ഥാനിലെ എല്ലാ മാധ്യമ സ്ഥാപനങ്ങളും അടച്ച് പൂട്ടുമെന്ന മുന്നറിയിപ്പുമായി അഫ്ഗാന് ഫോട്ടൊഗ്രാഫറുടെ മുന്നറിയിപ്പ്. മാധ്യമ പ്രവര്ത്തകരെ സ്വാതന്ത്രമായി പ്രവര്ത്തിക്കാന് അനുവദിക്കുമെന്ന് വാക്ക് നല്കിയ താലിബാന് ഇപ്പോള് തന്നെ താലിബാന് മാധ്യമ പ്രവര്ത്തകരെ തടയുന്നുണ്ടെന്നും, പ്രത്യേകിച്ച് സ്ത്രീകള്ക്ക് മാധ്യമ പ്രവര്ത്തകരായി പ്രവര്ത്തിക്കാന് കഴിയാത്ത അവസ്ഥയാണെന്നും മസൂദ് ഹുസൈനി പറഞ്ഞു. പാശ്ചാത്യ രാജ്യങ്ങളെ കബളിപ്പിക്കുകയാണെന്നും ഫോട്ടൊഗ്രാഫര് പറഞ്ഞു. 2012 ല് പുലിറ്റ്സര് പ്രൈസ് ലഭിച്ച മസൂദ് ഹുസൈനിയാണ് മുന്നറിയിപ്പുമായി രംഗത്തെത്തിയിരിക്കുന്നത്. താലിബാന് കാബൂള് പിടിച്ചടക്കിയ ദിവസം ഉണ്ടായ അവസാന കൊമേര്ഷ്യല് വിമാനത്തിലാണ് മസൂദ് ഹുസൈനി രാജ്യം വിട്ടത്. ഇതിന് ശേഷമാണ് അദ്ദേഹം ഈ മുന്നറിയിപ്പ് നല്കിയിരിക്കുന്നത്. ഇപ്പോള് ഫ്രീലാന്സറായി ജോലി ചെയ്യുന്ന മാധ്യമ പ്രവര്ത്തകനാണ് മസൂദ് ഹുസൈനി. അവര് രാജ്യത്ത് മാധ്യമ പ്രവര്ത്തനം അവസാനിപ്പിക്കാന് ശ്രമിക്കുകയാണെന്നും, എന്നാല് അവര് അത് വളരെ പതുക്കെയാണ് ചെയ്യുന്നതെന്നും അദ്ദേഹം പറഞ്ഞു. എഎഫ്പിക്ക് നല്കിയ അഭിമുഖത്തിലാണ് മസൂദ് ഹുസൈനി ഈ വിവരങ്ങള് പറഞ്ഞത്. അഫ്ഗാനിസ്ഥാനിലെ സ്ഥിതി അനുദിനം രൂക്ഷമായിക്കൊണ്ടിരിക്കുകയാണ്. സ്ത്രീകള്ക്ക് രാജ്യത്ത് സുരക്ഷാ പ്രശനങ്ങള് ഉള്ളതിനാല് ജോലിക്ക് പുറത്ത് പോകരുതെന്നും വര്ക്ക് ഫ്രം ഹോം ചെയ്യണമെന്നും താലിബാന് അറിയിച്ചിരുന്നു. താലിബാന് വക്താവ് സബിയുള്ള മുജാഹിദ് നടത്തിയ പത്രസമ്മേളനത്തിലാണ് ഇത് അറിയിച്ചത്. താലിബാന് ഇത്തവണ രാജ്യം പിടിച്ചടക്കുമ്ബോള് സ്ത്രീകള്ക്ക് നേരെയുള്ള അക്രമണങ്ങള് ഉണ്ടാകില്ലെന്ന് പലതവണ അറിയിച്ചിരുന്നു. എന്നാല് ഇതിനെയെല്ലാം അട്ടിമറിച്ച് കൊണ്ടാണ് പുതിയ നിര്ദ്ദേശം വന്നിരിക്കുന്നത്. താലിബാനിലെ അംഗങ്ങള് നിരന്തരം മാറികൊണ്ടിരിക്കുയാണെന്നും അതിനാല് തന്നെ ആവശ്യമായ പരിശീലനം നല്കാന് കഴിയുന്നില്ലെനും സബിയുള്ള മുജാഹിദ് പറഞ്ഞു.